Sjetteplass i VM-finalen på Solli – satte norsk rekord
23-åringen hadde tatt seg til finale med en fjert av margin: Med ett hundredel tok han seg inn i det åtte mann store finaleheatet i Russland. Men tiden var knallsterk: 24,93 er ny norsk rekord. Fra bane 1 i finalen senket han den tiden ytterligere: 24,84 er den nye norske bestenoteringen på distansen. Det var altså godt nok til sjetteplass. For øvrig 15 hundredeler unna medalje. Verdensmester ble franske Camille Lacourt med 24,23 – relativt suverent. Matt Grevers (USA) tok sølvet med 24,61 og Ben Treffers fra Australia slo landsmannen Mitchell Larkin med en hundredel i kampen om bronsen. – Han fikk ut det han hadde inne. Nå har han vist at han kan prestere, fastslår ekspert og tidligere toppsvømmer Alexander Hetland om Solli på NRKs direktesending. VM i langbane i Russland må dermed kunne regnes som en norsk opptur. 18-åringen Henrik Christiansen tok seg til finale på 1500 meter fri og ble nummer fem der tidligere denne uken.
Lavrans Solli (23) tok en imponerende sjetteplass på 50 meter rygg i VM i Russland søndag.